Scope 3
Scope 3 henviser i klimasammenhæng til en virksomheds andre indirekte udledninger af drivhusgasser, end det der følger af scope 2.
Scope 3-emissioner vedrører således andre indirekte emissioner fra virksomhedens aktiviteter, der opstår fra kilder, som virksomheden ikke selv ejer eller kan kontrollere. Dette inkluderer emissioner relateret til hele værdikæden – både ”upstream”, herunder emissioner relateret til leverandørkæden, og ”downstream”, herunder emissioner forbundet med anvendelse og bortskaffelse af produkter.